เอเอพีซีนำประกันชีวิตยอดนิยมออกบูทมันนี่เอ็กซโป 2010
เอเอซีพี ย้ำภาพผู้นำนวัตกรรมประกันชีวิต จัดโปรโมชั่นพิเศษพร้อมขน &#8220;ประกันชีวิตสำเร็จรูป&#8221; จับกลุ่มเป้าหมายต้องการวางแผนทางการเงินที่มาเดินในงาน มันนี่ เอ็กซ์โป 2010
6 พ.ค. 2553

เอเอซีพี ย้ำภาพผู้นำนวัตกรรมประกันชีวิต จัดโปรโมชั่นพิเศษพร้อมขน “ประกันชีวิตสำเร็จรูป” จับกลุ่มเป้าหมายต้องการวางแผนทางการเงินที่มาเดินในงาน มันนี่ เอ็กซ์โป 2010 
น.ส.พัชรา ทวีชัยวัฒนะ รองกรรมการผู้จัดการใหญ่ฝ่ายบริหารการตลาดและสื่อสารองค์กร บริษัทอยุธยา อลิอันซ์ ซี.พี. ประกันชีวิต (เอเอซีพี) กล่าวว่า    ในปีนี้ บริษัทฯ ได้นำแบบประกันชีวิตยอดนิยมมานำเสนอในงานมันนี่เอ็กซโป 2010  โดยเน้นที่แบบประกันเพื่อการออมทั้งระยะสั้นและระยะยาว อาทิ อยุธยาทรัพย์เพิ่มพูน 10/3 [มีเงินปันผล] และแผนการออมเพื่ออนาคต มาย เซฟวิ่งส์ 12/7 ซึ่งเป็นแบบประกันที่ได้รับความสนใจจากลูกค้ามานาน รวมถึงแบบประกันขายดีตัวอื่นๆ เพื่อเป็นทางเลือกที่เหมาะสมกับทุกจังหวะชีวิตของลูกค้า
“ผลิตภัณฑ์เด่นของเราในปีนี้ก็คือ แผนการออมเพื่อการศึกษาของบุตร My Education ที่เพิ่งโปรโมททางทีวีเมื่อไม่นานมานี้ เป็นผลิตภัณฑ์ที่ช่วยวางแผนการออมเพื่อการศึกษาของบุตร มีกลุ่มเป้าหมายเป็นครอบครัวคนรุ่นใหม่อายุระหว่าง 30-45 ปี ที่ต้องการวางแผนอนาคตทางการศึกษาให้แก่บุตร จุดเด่นอยู่ที่การจ่ายเงินคืนปีละ 2 ครั้ง คือทุกวันที่ 1 เม.ย.และ 1 ต.ค.ตลอดอายุสัญญา 20 ปี เริ่มตั้งแต่ปีกรมธรรม์ที่ 3 เป็นต้นไป"น.ส.พัชรา กล่าว
ทั้งนี้ แผนการออมเพื่อการศึกษาของบุตร  ถือเป็นแบบประกันที่มีความโดดเด่นที่สุดในตลาดในขณะนี้ ในแง่ของสิทธิประโยชน์ที่มอบให้แก่ผู้ถือกรมธรรม์ โดยมีการคืนเงินปีละ 2 ครั้งคือในเดือนเม.ย. และต.ค. ของทุกปี ซึ่งเป็นการช่วยแบ่งเบาภาระในเรื่องค่าใช้จ่ายช่วงเปิดเทอม ซึ่งการชำระเงินคืนในลักษณะนี้จะมีเฉพาะที่ อยุธยา      อลิอันซ์ ซี.พี.  เท่านั้น นอกจากนี้ยังมีเงินครบกำหนดสัญญา เพื่อเป็นรางวัลแห่งความสำเร็จเมื่อเรียนจบระดับปริญญาตรี หรือจะใช้เป็นทุนในการศึกษาต่อระดับที่สูงขึ้น ที่สำคัญสินค้าตัวนี้ยังมีผลประโยชน์ในเรื่องการคุ้มครองผู้ชำระเบี้ยซึ่งช่วยสร้างความมั่นใจให้คุณพ่อคุณแม่สบายใจว่าแม้นหากมีเหตุการณ์ไม่คาดฝันเกิดขึ้น ลูกยังคงมีค่าเล่าเรียนสำหรับอนาคต 
นอกจากนี้ ยังมีแผนการออมเพื่ออนาคต มาย เซฟวิ่งส์ เป็นแผนการออมระยะยาว ระยะเวลาชำระเบี้ยประกัน 7 ปี คุ้มครอง 12 ปี จุดเด่นอยู่ที่ผู้ทำประกันไม่ต้องตรวจสุขภาพและได้รับผลตอบแทนที่แน่นอน โดยจะได้รับผลประโยชน์การจ่ายคืน 14% ของจำนวนเงินเอาประกันภัยเมื่อสิ้นปีกรมธรรม์ที่ 7 และเงินครบกำหนดสัญญา 745% ของจำนวนเงินเอาประกันภัย 
แบบประกันอยุธยาทรัพย์เพิ่มพูน 10/3 (มีเงินปันผล) ชำระเบี้ยประกันเพียง 3 ปี คุ้มครองชีวิตนาน 10 ปี เปิดโอกาสให้ได้รับผลประโยชน์ที่มากกว่า เพราะนอกจากเงินจ่ายคืนแน่นอน 2% ของจำนวนเงินเอาประกันภัย ตั้งแต่สิ้นปีกรมธรรม์ที่ 1- 9 และเงินครบกำหนดสัญญา 122% ของจำนวนเงินเอาประกันภัยแล้ว ยังเปิดโอกาสให้ได้รับผลประโยชน์เพิ่มเติมทุกปีอย่างไม่จำกัดในรูปแบบของเงินปันผลรายปีและเงินปันผลเมื่อครบกำหนดสัญญาอีกด้วย
นอกจากแบบประกันหลากหลายรูปแบบที่เลือกมานำเสนอเป็นพิเศษแล้ว บริษัทฯ ยังได้จัดเตรียมของกำนัลพิเศษสำหรับลูกค้าที่ซื้อและชำระเบี้ยประกันปีแรกภายในงาน อาทิ กระเป๋าสุดเก๋ เมื่อชำระเบี้ยประกัน 2.5 หมื่นบาท ตุ๊กตาหมี เมื่อชำระเบี้ยประกัน 5 หมื่นบาท และกระเป๋าเดินทางใบใหญ่เมื่อชำระเบี้ยประกัน 1 แสนบาท และผู้ที่เยี่ยมชมบูธของบริษัทฯ ยังมีสิทธิลงทะเบียนเพื่อจับรางวัลชิงโชคโทรทัศน์ LCD ทุนการศึกษา และรางวัลอื่นๆ รวมมูลค่ากว่า 1 แสนบาท